CELEX: 62021TN0661
Language: lv
Date: 2021-10-07 00:00:00
Title: Lieta T-661/21: Prasība, kas celta 2021. gada 7. oktobrī – ClientEarth/Komisija

17.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 24/44
            
         
      Prasība, kas celta 2021. gada 7. oktobrī – ClientEarth/Komisija
      (Lieta T-661/21)
      (2022/C 24/57)
      Tiesvedības valoda – angļu
      
         Lietas dalībnieki
      
      
         Prasītāja: ClientEarth AISBL (Brisele, Beļģija) (pārstāvji: O. Brouwer, B. Verheijen un T. van Helfteren, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt atbildētājas netiešo lēmumu, ar ko, pamatojoties uz Eiropas Parlamenta un Padomes Regulu (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (1) un Regulu (EK) Nr. 1367/2006 par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (2), ir atteikta piekļuve noteiktiem dokumentiem, kuri attiecas uz atmežošanu un mežu degradāciju;
               
            
                  —
               
               
                  piespriest Eiropas Komisijai atlīdzināt prasītājas izdevumus, kuri radušies saistībā ar šo tiesvedību, tostarp to personu izdevumus, kuras iestājušās lietā.
               
            
         Pamati un galvenie argumenti
      
      Prasības pamatošanai prasītāja izvirza vienu vienīgu pamatu, ar ko tā apgalvo, ka, Regulas 1049/2001 8. panta 1. punktā un 2. punktā paredzētajos atkārtoto pieteikumu izskatīšanas termiņos prasītajai neadresējot tiešu lēmumu attiecībā uz tās piekļuves pieteikumiem, atbildētāja ir netieši atteikusi piekļuvi šā 8. panta 3. punkta nozīmē.
      
         (1)  OV 2001, L 145, 43. lpp.
      
      
         (2)  OV 2006, L 264, 13. lpp.